Ильясова Лидия Михайловна

Ильясова Лидия Михайловна (, 24 ноябрь 1935 йыл, , Украина ССР-ы, СССР — 1 сентябрь 2017 йыл, , Украина) — совет шашкасыһы, Рәсәй журналисы. Рус шашкаһы буйынса СССР-ҙың спорт мастеры (1970). Башҡортостан Республикаһының күренекле спортсыһы (1996). Шашка буйынса СССР Кубогын яулаусы (1971).

 Биографияһы 
Лидия Михайловна Ильясова 1935 йылдың 24 ноябрендә Украинаның Харьков ҡалаһында тыуған. 1958 йылда Харьков политехник институтын тамамлай.

Зиновий Исаакович Цириктың уҡусыһы. «Зенит» балалар спорт ойошмаһы тәрбиәләнеүсеһе (Өфө). СССР (1971) һәм РСФСР (1989) Кубогын яулаусы, 1959, 1961, 1971, 1972 йылдарҙа РСФСР чемпионы, 1974—76 йылдарҙа РСФСР чемпионатының көмөш призеры һәм 1963, 1979 йылдарҙа бронза призеры, РСФСР чемпионатының шәхси зачетында призер була. 1972 йылда СССР Кубогының Көмөш призеры һәм 1974 йылда СССР Кубогының команда зачетында бронза призеры. Башҡортостан чемпионаттарының 1970, 1978, 1986 йылдарҙа чемпионы, көмөш призеры (1972).

1993—97 йылдарҙа Башҡортостанда беренсе украин «Криниця» гәзите мөхәррире.

Журналист булараҡ «Волга-Урал» (1991-93), «Воскресная газета» (Өфө) (1994—2005), «Уфимская неделя» (2006—2010), «Единая Россия. Башкортостан»,"Охрана труда и промышленная безопасность", «Уфимские ведомости»"   «Уфимские Ведомости» :: Еженедельная рекламно-информационная газета  гәзиттәре һәм «Шашечный Израиль» журналы һ. б. менән хеҙмәттәшлек итә.

Людмила Гурченко, Клавдия Шульженко тураһында хәтирәләр авторы.

Людмила Гурченко менән Харьков ҡалаһының ҡатын-ҡыҙҙарҙың 6-сы ҡала мәктәбендә бергә уҡый:

«Ул минән 12 көнгә өлкәнерәк. Мин „А“ класында, ә Гурченко — „Б“ класында уҡыны. Тағы беҙҙең мәктәптә Наталья Фатеева ла уҡыны, тик бына уны Люсянан айырмалы рәүештә башҡалар яратманы, — бик ҡылансыҡ ине. Уның ҡарауы Гурченко — үҙе ябайлыҡ! Буласаҡ арҙаҡлы бик үк яҡшы уҡыманы — дүртле менән өс араһында булды, әммә бик күңелсәк һәм аралашыусан булды — артистлыҡҡа ауышлыҡ менән. Әгәр беҙҙә башлыса спортсылар булһа, „Б“ класнан Украинаның атҡаҙанған артистары сыҡты» 

 Хәтер 
 2018 йылдың 4 сентябрендә Өфөлә Лидия Михайловна Ильясова иҫтәлегенә икенсе тапҡыр халыҡ-ара шашка буйынса турнир уҙғарылаВ Уфе прошёл гроссмейстерский турнир по международным шашкам «Мемориал Ильясовой»В Уфе во второй раз прошёл «Мемориал Ильясовой» 

 Әҙәбиәт 
 Ильясова, Лидия Михайловна в Башкирской энциклопедии // Том 3 : 3 — И — К, 2007 г. — 672 с. — ISBN 978-5-88185-064-7
 Сіренко Ю. В.//ІЛЬЯ́СОВА Лідія Михайлівна http://esu.com.ua/search_articles.php?id=13234

 Иҫкәрмәләр 

Категория:Рәсәй журналистары
Категория:Өфө спортсылары
Категория:Харьковта вафат булғандар
Категория:Алфавит буйынса шәхестәр
Категория:2017 йылда вафат булғандар
Категория:1 сентябрҙә вафат булғандар
Категория:Харьковта тыуғандар
Категория:1935 йылда тыуғандар
Категория:24 ноябрҙә тыуғандар
Категория:Башҡортостан спортсылары
Категория:СССР-ҙың спорт мастерҙары